Monet pohtivat usein sitä, mitä eroa antijudaismilla ja antisemitismillä on.
Näitä eroja voisi kuvata esimerkiksi toteamalla, -
että eihän pelkkä antisemitismi olisi kovinkaan voimakas ideologia -
tai tapa hahmottaa maailmaa.
Maailmassahan on monia paikkoja, joissa ei ole koskaan ollut juutalaisia.
Ja missä heitä on ollutkin, puhumme tavallisesti vain pienistä lukumääristä.
Eli miten juutalaisuudesta tuli aihe, -
joka on näin askarruttanut miljardeja ihmisiä, -
vaikka he eivät välttämättä ole koskaan tavanneetkaan juutalaista?
Pelkkä antisemitismi ei riitä selitykseksi, -
sillä se koskee niin pitkälti vain juutalaisia.
Mitä antijudaismi siis on?
Antijudaismi on maailmankatsomus, -
jossa juutalaisuus luokitellaan merki- tykselliseksi, joskus vaaralliseksi -
ja joskus myös siksi nimenomaiseksi asiaksi, josta on päästävä eroon, -
jotta maailmasta ja ihmisestä voisi tulla parempi.
Annan pienen esimerkin siitä, miten juutalaisuutta koskeva ajattelu -
nousi tärkeään rooliin heti kristinuskon alkuvaiheissa.
Näillä käsityksillä ei kuitenkaan ollut välttämättä mitään tekemistä -
todellisten juutalaisten kanssa.
Samaa ajatusmallia voitiin soveltaa muihinkin asioihin.
En tiedä, miten hyvin tunnette Uutta testamenttia.
Mutta jo Paavalin varhaisista kirjeistä, muun muassa Galatalaiskirjeestä, -
voimme lukea Paavalin ja Pietarin välisestä ristiriidasta.
Kiista koski sitä, miten Jeesuksen ei-juutalaisten seuraajien -
tulisi suhtautua Jeesuksen harjoittamiin juutalaisiin tapoihin, -
kuten ympärileikkaukseen ja kosher-säädöksiin.
Galatalaiskirjeen kohdassa 2:14 Paavali kutsuu Pietaria tekopyhäksi.
Hän sanoo, että vaikka Pietari ei itse elä juutalaisten säädösten mukaan, -
tämä vaatii kuitenkin pakanoita "juutalaistumaan".
Paavali puhuu siis pakanoiden "juutalaistumisesta", -
ei "seemiläistymisestä". Termi seemiläisyys on myöhempää perua.
Mitä Paavali tarkoittaa juutalaistumisella? Hän ei tarkoita -
Jeesusta seuraavien pakanoiden kääntymistä juutalaisuuteen.
Sen sijaan hän puhuu siitä, -
miten kristityt käyttäytyivät ikään kuin olisivat olleet juutalaisia.
Paavali tarkoitti tällä liiallista keskittymistä "lihaan", -
esimerkiksi ympärileikkauksen noudattamista.
Jeesushan ympärileikattiin.
Ajatuksena siis oli, että lain kirjainta korostettiin liikaa, -
esimerkiksi juuri ympärileikkauksen ja kosher-ruokasääntöjen osalta.
Nämä määräyksethän annetaan Raa- matussa, ja Jeesuskin noudatti niitä.
Paavali tarkoitti, -
että jotkut keskittyivät hengen sijasta liikaa lakiin ja tähän maailmaan.
Tätä kaikkea juutalaistumisella tarkoitettiin.
On kuitenkin hyvä huomata, että kaikki meistä elävät lihassa, -
samoin kaikki yhteiskunnat tarvitsevat lakia.
On välttämätöntä ottaa huomioon sanojen kirjaimellinen merkitys.
Ymmärtääksemme toisiamme on ymmärrettävä sanojen tarkka merkitys.
Paavalin pääviesti siis oli, -
että kristitty on aina vaarassa juutalaistua.
Hän ajatteli, että jokaisessa kristityssä asuu "pieni juutalainen", -
josta on päästävä voitolle.
Antijudaismi on siis ajatus siitä, -
että tullakseen paremmaksi kristityksi, ja toisaalta myös muslimiksi, -
ihmisen on alati tarkkailtava -
omaa "sisäistä juutalaistaan" tai "sisäistä juutalaisuuttaan".
Kyse ei siis ole siitä, että ihmiset olisivat kääntymässä juutalaisuuteen, -
vaan siitä, että he alkavat suhtautua maailmaan kuin juutalaiset: -
antavat liikaa painoarvoa rahalle, laille, lihalle ja niin edelleen, -
eivätkä rakasta ja ymmärrä asioita oikein.
Näin siis juutalaistuminen käsitettiin.
Antijudaismista muodostui ajattelutapa, -
jossa korostui se, miten kristittyjen ja muslimien tulisi toimia -
ja kuinka voitiin myös kritisoida toisia kristittyjä, muslimeja -
ja periaatteessa mitä tahansa asiaa "liiallisesta juutalaisuudesta".
Näin antijudaismista tuli erään- lainen ihanne, pyrkimistä hyvään.
Ideologianahan tällainen on paljon väkevämpi -
kuin myöhemmin antisemitismiksi kutsuttu ilmiö.
ANTISEMITISMI SEN ALKUPERÄSTÄ NYKYPÄIVÄÄN
Suomennos: Sirpa Bågman